stanford-oval/wikipedia huggingface dataset:
Amo Chhu

| Amo Chhu |
| --- | --- |
 Amo Chhu Cooch Beharin lähellä.
Maat:  Bhutan, Intia, Kiinan kansantasavalta, Bangladesh
Kunnat:  Haa
Vesistöalue ja valuma-alueen tietoja
Joen uoman kohteita
Laskupaikka:  Brahmaputra
Mittaustietoja
Pituus:  310 km
Muuta
Muualla:  Wikimedia Commons
Amo Chhu eli Torsa on yksi Bhutanin länsiosan suurimmista joista. Sivujokineen se on 310 km pitkä. Se saa alkunsa Tiibetistä ja virtaa Chumbin laaksoa pitkin Bhutanin puolelle. Rinteet ovat jyrkät ja joessa on talvellakin vuolas virta. Himalajan juurella joki laskeutuu Duaarien tasangolle ja levenee. 
Joki virtaa Phuntsholingin kaupungin läpi ja jatkaa Intian puolelle Länsi-Bengaliin.
UET Grand Prix

| UET Grand Prix |
| --- | --- |
Kilpailupaikka:   UET:n jäsenmaat
Perustettu:  1985
Matka:  2100 m, autolähetys
Rotu:  lämminveriset
Sukupuoli:  oriit/tammat
Ikä:  4-vuotiaat
Kilpailuennätys:  11,7a (Kiss Melody, 2002)
Voitokkain ohjastaja:  Stig H. Johansson, 4
Ensimmäinen palkinto:  200 000 € (2012)
UET Grand Prix (ransk. Grand Prix de l'UET) on Euroopan raviliiton UET:n järjestämä kilpailu nelivuotiaille lämminverisille ravihevosille.
Kilpailu ajettiin ensimmäisen kerran vuonna 1985 ja se järjestetään joka vuosi eri maassa. Suomessa sen isäntänä on toiminut Teivon ravirata Ylöjärvellä. Finaalin osanottajat karsitaan kahdessa karsintalähdössä, joista toinen järjestetään Pohjoismaissa ja toinen Keski-Euroopassa.
UET Grand Prix on ennakkomaksullinen kilpailu. Siihen ovat oikeutettuja osallistumaan kaikki UET:n jäsenmaissa syntyneet nelivuotiaat hevoset, joista on maksettu osallistumismaksu. Vuonna 2012 osallistumismaksut ovat karsintoihin asti ilmoitettavasta hevosesta yhteensä 1 669 €.
Vuoden 2012 finaali käytiin syyskuun 23. päivänä Saksan Gelsenkirchenissä. Karsinnat järjestettiin Tukholmassa ja Pariisissa. Ensimmäinen palkinto vuonna 2012 oli 200 000 €.
Suomalainen hevonen on voittanut kilpailun kahdesti: Jexpress Dahlia vuonna 1992 Jorma Kontion ohjastamana ja Brad De Veluwe vuonna 2012 Tuomas Korvenojan ohjastamana. Vuonna 1997 Pekka Korpi voitti kilpailun Veijo Kiviojan valmentamalla saksalaishevosella General November.
Loppukilpailu 2012

Gelsenkirchen, 23. syyskuuta.
Brad De Veluwe – Tuomas Korvenoja
Mermaid Ås – Peter Untersteiner
Up and Quick – Heinz Wewering
Univers de Pan – Philippe Daugeard
Unique Quick – Franck Leblanc
Oropuro Bar – Marco Smorgon
Global Noble – Veijo Heiskanen
Askens Valencia – Ulf Ohlsson
Bentley Karan – Jos Verbeeck
Union Quality – Julien Dubois
Voittajat 1985-2022

| Vuosi | Kilpailupaikka | Voittaja | Ohjastaja | Voittoaika |
| --- | --- | --- | --- | --- |
| 1985 |  Vincennes |  Mack the Knife | Stig H. Johansson | 16,6a |
| 1986 |  Solvalla |  Clash Hammering | Stig H. Johansson | 15,4a |
| 1987 |  San Siro |  Rangone | Jean-Pierre Dubois | 14,7a |
| 1988 |  Teivo |  Atas Rocket | Stig H. Johansson | 16,6a |
| 1989 |  Vincennes |  Tipouf | Pierre Vercruysse | 17,5a |
| 1990 |  Solvalla |  Ultra Ducal | Paul Viel | 15,4a |
| 1991 |  Vincennes |  Market Leader | Leif Witasp | 15,8a |
| 1992 |  Teivo |  Jexpress Dahlia | Jorma Kontio | 15,2a |
| 1993 |  Rooma |  Ina Scot | Kjell P. Dahlström | 14,6a |
| 1994 |  Solvalla |  Progress Value | Lennart Forsgren | 15,1a |
| 1995 |  München |  Derby du Gîte | Heinz Wewering | 14,5a |
| 1996 |  Teivo |  Elision | Jean-Pierre Viel | 15,7a |
| 1997 |  Vincennes |  General November | Pekka Korpi | 13,2a |
| 1998 |  Bjerke |  Giant Cat | Nicolas Roussel | 15,7a |
| 1999 |  Vincennes |  Himo Josselyn | Jean-Michel Bazire | 14,9a |
| 2000 |  Charlottenlund |  Com Karat | Dominique Locqueneux | 14,6a |
| 2001 |  Caen |  Abano As | Stig H. Johansson | 12,7a |
| 2002 |  Caen |  Kiss Melody | Dominique Locqueneux | 11,7a |
| 2003 |  Teivo |  Naglo | Örjan Kihlström | 13,0a |
| 2004 |  Torino |  Daguet Rapide | Pietro Gubellini | 14,2a |
| 2005 |  Solvalla |  Conny Nobell | Björn Goop | 12,9a |
| 2006 |  Laval |  Oiseau de Feux | Christian Bigeon | 14,1a |
| 2007 |  Bjerke |  Virgill Boko | Hugo Langeweg Jr | 14,0a |
| 2008 |  San Siro |  Qualita Bourbon | Jos Verbeeck | 13,2a |
| 2009 |  Teivo |  Maharajah | Örjan Kihlström | 12,7a |
| 2010 |  Marcq-en-Barœul |  Main Wise As | Sébastien Ernault | 12,2a |
| 2011 |  Avenches |  Kadett CD | Robert Bergh | 12,0a |
| 2012 |  Gelsenkirchen |  Brad De Veluwe | Tuomas Korvenoja | 13,8a |
| 2013 |  Solvalla | Mosaique Face | Lutfi Kolgjini | 10,8a |
| 2014 |  Mauguenchy | Robert Bi | Robin Bakker | 12,9a |
| 2015 |  Wolvega | Bold Eagle | Franck Nivard | 12,0a |
| 2016 |  Vincennes |  Readly Express | Jorma Kontio | 12,0a |
| 2017 |  Solvalla |  Drole le Jet | Pierre Vercruysse | 11,9a |
| 2018 |  Vincennes |  Villiam | Jorma Kontio | 11,3a |
| 2019 |  Vermo |  Face Time Bourbon | Björn Goop | 10,7a |
| 2020 |  Vincennes |  Power | Robert Bergh | 12,2a |
| 2021 |  Åby |  Calgary Games | Jorma Kontio |  |
2022:
Auguste Hoël

| Mitalit> Maa:   Ranska.Miesten voimistelu. Olympialaiset  | Mitalit> Maa:   Ranska.Miesten voimistelu. Olympialaiset  | Mitalit> Maa:   Ranska.Miesten voimistelu. Olympialaiset  | Maa:   Ranska> Miesten voimistelu. |
| --- | --- | --- | --- |
|  Pronssia | Antwerpen 1920 | joukkuekilpailu |  |
Georges Auguste Charles Hoël (17. heinäkuuta 1890 Cambrai – 6. tammikuuta 1967 Cambrai) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuekilpailussa pronssia.
Auguste Landrieu

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Auguste Landrieu (13. huhtikuuta 1888 Ronse – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
André Biéler

André Biéler
André Charles Biéler (8. lokakuuta 1896 Lausanne, Sveitsi – 1. joulukuuta 1989 Kingston, Ontario, Kanada) oli sveitsiläissyntyinen, vuonna 1908 perheineen Kanadaan asettunut taidemaalari. Hän palveli ensimmäisessä maailmansodassa ja opiskeli Yhdysvalloissa, Pariisissa sekä Sveitsissä. Hänen opettajiensa joukossa oli hänen taiteilijasukulaisensa Ernest Biéler.
Biéler asui vuosina 1927–30 Québecin Île d'Orléansissa, jossa hän maalasi Québecin asukkaiden elämään liittyneitä teoksia. Vuonna 1930 hän perusti studion Montrealiin ja elätti itsensä sekä taiteenteolla että opetustyöllä. Vuonna 1936 hänet kutsuttiin Queenin yliopistoon, jonka taiteen professorina hän toimi, kunnes jäi eläkkeelle vuonna 1963.
Unkarin myrkkyvuoto

Vuotopaikka ja leviämisalue
Unkarin myrkkyvuoto on 4. lokakuuta 2010 Länsi-Unkarissa Veszprémin läänissä Ajkan kaupungissa tapahtunut teollisuusonnettomuus.
Alumiiniyhtiö Magyar Aluminium Zrt:n (MAL) Ajkan alumiinitehtaan lieteallas murtui, ja ympäristöön valui lähes miljoona tonnia emäksistä lipeää, rautaoksidia, lyijyä, kadmiumia, arseenia, elohopeaa ja kromia sisältävää ruosteenpunaista lietettä. WWF:n mukaan lietepato oli vuotanut jo kuukausien ajan ennen murtumistaan. Myrkyllinen liete saavutti Tonavan sivuhaaran 7. lokakuuta. Arviolta miljoona kuutiometriä emäksistä lietettä levisi 40 km² alueelle pääosin Devecserin kaupunkiin ja Kolontárin kylään. Tehtaan johtaja Zoltan Bakonyi totesi aluksi televisiohaastattelussa, ettei ”punainen möhnä ei ole mitenkään vaarallista”.
Myrkkyvuotoon ja sen aiheuttamiin vammoihin kuoli kymmenen ihmistä, ja onnettomuudessa loukkaantui noin 200 ihmistä.
Seuraukset

Kotinsa menettäneet saivat uudet asunnot, mutta osa Devecserin asukkaista ei ole tyytyväisiä saamiinsa korvauksiin tai onnettomuuden jälkihoitoon. Osa heistä on tarvinnut esimerkiksi useita ihonsiirteitä. Lähes 20 prosenttia asukkaista muutti onnettomuuden jälkeen pois, ja kaupunkiin jäi 4 400 asukasta.
Onnettomuudesta ei tuomittu ketään. Tammikuussa 2016 unkarilaisoikeus vapautti entisen tehtaanjohtajan syytteistä. Tehdas otettiin pian onnettomuuden jälkeen valtion ohjaukseen, lietealtaat korjattiin ja tehtaan käyttöä jatkettiin. Kuusi vuotta onnettomuuden jälkeen maaperä tehtaan ympärillä oli yhä punaista.
Aiheesta muualla

Kuvia tai muita tiedostoja aiheesta Unkarin myrkkyvuoto Wikimedia Commonsissa
André Boerstra

| Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Maa:   Alankomaat> Miesten maahockey. |
| --- | --- | --- | --- |
|  Hopeaa | Helsinki 1952 |  |  |
|  Pronssia | Lontoo 1948 |  |  |
Andries Cornelis Dirk ”André” Boerstra (11. joulukuuta 1924 Bandung, Alankomaiden Itä-Intia – 1. elokuuta 2001 Rijswijk tai 17. maaliskuuta 2016) oli alankomaalainen maahockeypelaaja. Hän saavutti joukkueineen olympiapronssia Lontoossa 1948 ja olympiahopeaa Helsingissä 1952.
Tuhansien zombien maa

| Tuhansien zombien maa: Tarinoita elävistä kuolleista ja Suomesta |
| --- | --- |

Kirjailija:  Juri Nummelin (toim.)
Kansitaiteilija:  Mika Myyry
Kieli:  suomi
Genre:  fantasia, kauhu
Kustantaja:  Turbator
Julkaistu:  2009
Ulkoasu:  nidottu
Sivumäärä:  155
ISBN:  978-952-5666-31-1
Sarja: R-sarja
Löydä lisää kirjojaKirjallisuuden teemasivulta
Tuhansien zombien maa: Tarinoita elävistä kuolleista ja Suomesta on Juri Nummelinin toimittama kokoelma suomalaisia zombinovelleja. Teos ilmestyi vuonna 2009 Turbatorin kustantamana. Teoksen esipuhe kartoittaa zombiviihteen historiaa kirjallisuudessa ja elokuvissa.
Sisällys

Juri Nummelin: Esipuhe
Miina Supinen: Miten se ihmisen tappaa (Usva 2/2006)
Mike Pohjola: Limaisenvihreä viiva
Harri Erkki: Olisi edes sinappia (Järkyttäviä tieteistarinoita N:o 1, 2006)
Petri Salin: Elävien kuolleiden aamupäivä
Johannes Sohlman: Lenkki
Petri Laine: Rakkauden jälkeen
Heikki Nevala: Muodonmuutos
Rimma Erkko: Puhtaus on puoli ruokaa
Jussi Katajala: Lemminkäisen kuolema
Jesse Kartes: Liian kuumaa kuoleville (Jännityslukemisto Nro. 2, 2008)
Tuomas Saloranta: Äidin talossa
Vastaanotto

Tähtivaeltaja-lehden Toni Jerrmanin mukaan kokoelman onnistuneimmat novellit ovat Petri Salinin, Heikki Nevalan, Jussi Katajalan ja Tuomas Salorannan. Sen sijaan Mike Pohjolan kertomus jää heppoiseksi vitsiksi ja Harri Erkin maailmanloppunäky rappeutuu huolimattomaksi kirjoitetuksi pilailuksi.
Aiheesta muualla

Kirjan esipuhe Juri Nummelinin blogissa.
Matti Komulainen: Lihaa säästämättä, verenvuodatuksesta tinkimättä[vanhentunut linkki] Turun Sanomat 28.12.2009.
André Bonin

| Mitalit | Mitalit | Mitalit |  |
| --- | --- | --- | --- |
|  André Bonin |  André Bonin |  André Bonin |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | floretti, joukkuekilpailu |  |
André Bonin (10. maaliskuuta 1909 Granville – 7. syyskuuta 1998 Pariisi) oli ranskalainen miekkailija. Hän oli vuoden 1948 kesäolympialaisissa Lontoossa mukana voittamassa kultaa floretin joukkuekilpailussa.
Auffargis

| Auffargis |
| --- | --- |
 Kunnantalo
 Auffargis
 Koordinaatit: 48°42′03″N, 1°53′17″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  17,1 km²
Väkiluku (2016):  1 990 
 – Väestötiheys:  116 as./km²
Kunnan numero:  78030
 
 Kunnan kotisivut 
Infobox OKVirheellinen NIMI-arvo: 
Auffargis on kunta Ranskassa Yvelinesin departementissa Île-de-Francen alueella. Se sijaitsee noin 50 km Pariisista lounaaseen.
Tunnettuja kuntalaisia

Jean Rochefort (1930-2017), näyttelijä
Christine Boutin (s. 1944), poliitikko ja entinen asuntoministeri (2007-2009) ja entinen Auffargisin pormestari
Aiheesta muualla

Kuvia tai muita tiedostoja aiheesta Auffargis Wikimedia Commonsissa
Aufklärungsgeschwader 54

| Aufklärungsgeschwader 54 (AG 54) |
| --- | --- |

Toiminnassa:  1. huhtikuuta 1962 - 1. lokakuuta 1964
Valtio:   Saksa
Puolustushaarat:  ilmavoimat
Aselajit:  ilmavoimat
Rooli:  taktinen lentotiedustelu
Tukikohta:  Oldenburgin lentotukikohta
Kalusto:  Fiat G.91R
Komentajat
Nykyinen komentaja:  everstiluutnantti Werner Dedekind
Aufklärungsgeschwader 54 (AG 54), oli Saksan ilmavoimien vuonna 1962 perustettu ja 1964 lakkautettu taktinen tiedustelulennosto.
Historia

Lennosto perustettiin 1. huhtikuuta 1962 Erdingin lentotukikohdassa kalustonaan Fiat G.91 ensimmäisenä ja ainoana komentajanaan everstiluutnantti Werner Dedekind. Lennosto siirrettiin 2. tammikuuta 1963 Oldenburgin lentotukikohtaan.
Lennosto lakkautettiin 1. lokakuuta 1964, jolloin sen henkilöstö ja kalusto siirrettiin perustettavaan Jagdbombergeschwader 43:een.
Aiheesta muualla

Kuvia tai muita tiedostoja aiheesta Aufklärungsgeschwader 54 Wikimedia Commonsissa
Tyräruoho

| Tyräruoho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Tribus::  Paronychieae
Suku::  Tyräruohot Herniaria
Laji::  glabra
Kaksiosainen nimi
 Herniaria glabra  L. 
Katso myös
   Tyräruoho Wikispeciesissä   Tyräruoho Commonsissa 
Infobox OKNimi-testi OK: 
Tyräruoho eli ketotyräruoho (Herniaria glabra) on kohokkikasveihin kuuluva ruohovartinen kasvi.
Ulkonäkö ja koko

Ketotyräruoho on yksivuotinen tai lyhytikäinen monivuotinen kasvi. Sen 5–10 cm pitkät karvaiset varret kasvavat maanmyötäisesti. Lehdet ovat ruodittomia, pieniä ja muodoltaan soikeanpuikeita. Alemmat lehdet ovat vastakkain, ylempänä toinen lehdistä on surkastanut. Lehtien korvakkeet ovat kalvomaisia, pieniä, erikokoisia ja ripsilaitaisia. Kukinnot ovat palleromaisia ja sijaitsevat lyhyissä hankahaaroissa. Väriltään kellanvihreät kukat ovat pieniä ja ovat 4–15 kukan sykeröinä. Terälehdet ovat suomumaisia ja lyhyitä, verholehdet ovat 0,5–0,7 mm pitkiä. Tyräruoho kukkii Suomessa heinä-elokuussa. Hedelmä on munamainen, verhiönpituinen pähkylä. Hedelmät kehittyvät ilmeisesti itsepölytyksen seurauksena.
Levinneisyys

Ketotyräruohoa tavataan Euroopassa mantereen etelä-, itä- ja keskiosissa. Levinneisyysalueen pohjoisraja kulkee Tanskassa, Etelä-Ruotsissa, Baltiassa ja Keski-Venäjällä. Satunnaisemmin lajia kasvaa myös Britteinsaarilla Skotlantia myöten, Etelä-Norjassa sekä Keski- ja Pohjois-Ruotsissa ja -Suomessa. Levinneisyysalue jatkuu Venäjän puolella Etelä-Siperiaan ja Keski-Aasiaan. Ketotyräruohoa kasvaa myös paikoin Kaukasuksen alueella, Iranissa, Lähi-idässä, Turkissa ja Pohjois-Afrikassa. Pohjois- ja Etelä-Amerikassa se on harvinainen tulokaslaji.
Suomessa ketotyräruoho on vakinaistunut uustulokas. Sitä tavataan paikoitellen Etelä-Suomessa sekä pohjoisempana Pohjanlahden satamakaupungeissa. Pohjoisimmat havainnot ovat Käsivarren Lapista.
Elinympäristö

Ketotyräruoho kasvaa kuivilla hiekkakentillä, hiekkaisilla mäenrinteillä, nummilla, joutomailla, hiekkakuopissa ja tien- ja radanvarsilla.
Käyttö

Nimensä mukaisesti tyräruohoa on aikaisemmin käytetty lääkkeenä tyrää vastaan.
Aiheesta muualla

Suomen Lajitietokeskus: Ketotyräruoho (Herniaria glabra)
Kasviatlas 2020: Ketotyräruohon (Herniaria glabra) levinneisyys Suomessa.
Pohjolan kasvien pauloissa: Herniaria glabra – ketotyräruoho
Ketotyräruohokasvusto
Ketotyräruohon kukinto
Tulossa

| Tulossa Reijo Karvonen |
| --- | --- | --- |

Studioalbumin tiedot
 Studio : Finnlevy Studiot, Finnvox Studio
 Julkaistu: 1975
 Tuottaja(t): Heikki Virtanen
 Tyylilaji: pop, rock
 Levymerkki: EMI (5E 062-35109 )
Reijo Karvosen muut julkaisut
|   | Tulossa 1975 | Ikaros 1978 |
Tulossa on Reijo Karvosen esikoisalbumi, joka julkaistiin vuonna 1975.
Kappaleet

Elmon Parempi Reggae – 2.25 (säv. Reijo Karvonen, san. Matti Härkälä)
Lauantaisin (Black Water) – 4.41 (säv. Patrick Simmons)
Kaipuulaulu – 2.55 (säv. Karvonen, san. Härkälä)
Kitaramies (Guitar Man) – 3.50 (säv. David Gates, san. Kari Kuuva)
Syy on yksin mun (Blame It On The Sun) – 3.10 (säv. Stevie Wonder, Syreeta Wright, san. Jussi Tuominen)
Suru – 3.41 (säv. Karvonen)
Kappaleet > B-puoli

Suljen suuni (Bend Me, Shape Me) – 3.52 (säv. Larry Weiss, Scott English)
Hellyyskoulu – 3.02 (säv. Karvonen, san. Härkälä)
Daisy Jane – 3.30 (säv. Gerry Beckley, san. Härkälä)
Suklaan sokeri myrkyttää – 4.10 (säv. Karvonen, san. Härkälä)
Tulevaisuuteen – 5.32 (säv. Heikki Virtanen, Karvonen, san. Härkälä)
Kokoonpano

Reijo Karvonen – piano (kappale: B2), cembalo (kappale: B2), akustinen kitara (kappale: B4), basso (kappale: B1)
Heikki Virtanen – basso
Olli Kosonen – kontrabasso
Roope Koistinen – rummut
Juha Björninen – kitara
Nono Söderberg - kitara
Nappi Ikonen – lyömäsoittimet
Juhani Aaltonen – sopraano-, tenorisaksofoni
Esa Kotilainen – kosketinsoittimet
Juhani Poutiainen – viulu
Jukka Tolonen – akustinen kitara (kappale: A2)
Tomi Parkkonen – rummut (kappale: A2)
Hasse Walli – kitara (kappale: A3)
Esko Rosnell – rummut (kappale: A3)
Esko Linnavalli – piano (kappale: A3)
Harri Merilahti – akustinen kitara (kappale: B4)
taustalaulu – Kalle Fält, Kassu Halonen, Paavo Maijanen, Pepe Willberg
Amo Houghton

| Amo Houghton |
| --- | --- |

Yhdysvaltain edustajainhuoneen jäsen New Yorkin osavaltiosta
 3. tammikuuta 1987 – 3. tammikuuta 2005  
Edeltäjä:  Stan Lundine
Seuraaja:  John R. Kuhl
Henkilötiedot
Syntynyt: 7. elokuuta 1926 Corning, New York
Kuollut: 4. maaliskuuta 2020 (93 vuotta) Corning, New York
Puoliso:  Ruth F. West (vih. 1950; ero 1988) Priscilla B. Dewey (vih. 1989; k. 2012)
Tiedot
Puolue:  Republikaanit
Amory ”Amo” Houghton Jr. (7. elokuuta 1926 – 4. maaliskuuta 2020) oli yhdysvaltalainen republikaanisen puolueen poliitikko.
Houghton syntyi Corningissa, New Yorkin osavaltiossa. Hän opiskeli St. Paul's Schoolissa New Hampshiressa, palveli toisessa maailmansodassa Yhdysvaltain merijalkaväessä, valmistui vuonna 1950 Harvardin yliopistosta ja vuonna 1952 Harvard Business Schoolista.
Houghton toimi vuosina 1964–1983 Corning Incorporated -yhtiön johdossa. Yhtiön perustaja vuonna 1851 oli Amory Houghton, Amo Houghton nuoremman iso-iso-isoisä. Houghton työskenteli sukuyrityksessään vuodesta 1951 kirjanpitäjänä, työnjohtajana, prosessi-insinöörinä ja markkinointipäällikkönä. Hallituksen jäsen hänestä tuli vuonna 1955 ja yhtiön varajohtaja vuonna 1957.
Houghton tuli valituksi Yhdysvaltain edustajainhuoneeseen vuonna 1986. Hän aloitti ensimmäisen kautensa Stan Lundinen seuraajana vuonna 1987 ja istui kongressissa yhtämittaisesti vuoden 2005 alkuun saakka, jolloin hänen seuraajakseen tuli Randy Kuhl.
Aiheesta muualla

Kuvia tai muita tiedostoja aiheesta Amo Houghton Wikimedia Commonsissa
Tšekin edustajainhuone

| Poslanecká sněmovna |
| --- | --- |
 
Tyyppi
Tyyppi:  alahuone
Historia
Perustettu:  1993
Kokoonpano
Edustajia:  200
 
Puolueet:  Hallitus (108)      SPOLU (71)      ODS(34)       KDU-ČSL (23)       TOP 09 (14)       Piraatit ja pormestarit (37)      STAN (33)       Piraatit (4) Oppositio (92)      ANO (72)       SPD (20)
Vaalit
Viimeisimmät vaalit:  8.–9. lokakuuta 2021
Seuraavat vaalit:  Lokakuu 2025
Kokouspaikka
 Parlamentin kokoontumispaikka Prahassa.
Kotisivut
 https://www.psp.cz/sqw/hp.sqw?akk=7
Tšekin edustajainhuone (tšek. Poslanecká sněmovna) on Tšekin parlamentin alahuone. Se koostuu 200 edustajasta, jotka valitaan vaaleilla neljän vuoden välein.
Nykymuodossaan parlamentti perustettiin vuonna 1993 voimaan astuneen perustuslain nojalla. Tuolloin parlamentti oli yksikamarinen, ja senaatti perustettiin kolme vuotta myöhemmin..
Parlamentaarista työtä tehdään 19 valiokunnassa. Suomesta poiketen valiokunnat ovat pääsääntöisesti avoimia yleisölle. Poikkeuksia on kaksi: parlamentin ohjauksesta sekä immuniteetista vastaavat valiokunnat..
Alahuoneen kokoontumispaikka on Thunin palatsi Prahassa.
Viimeisimmät vaalit

Edustajainhuoneen viimeisimmät vaalit pidettiin lokakuussa 2017. Vaaleissa vaaditaan 5% äänikynnyksen ylitys.. Populistinen ANO 2011 säilytti asemansa suurimpana puolueena ja keräsi 29,7% äänistä.
ANO muodosti aluksi vähemmistöhallituksen, joka kaatui vain kuuden viikon jälkeen. Presidentti Miloš Zeman pyysi kuitenkin eroavaa pääministeriä Andrej Babišia aloittamaan uudet hallitusneuvottelut. ANO ja sosiaalidemokraatit muodostivat uuden hallituksen kommunistipuolueen tuella heinäkuussa 2018.
Aiheesta muualla

Kuvia tai muita tiedostoja aiheesta Tšekin edustajainhuone Wikimedia Commonsissa
Amo

Amon logo.
Amo Oy on lelujen maahantuoja ja markkinoija. Yritys kuuluu ruotsalaiseen Bergsala Holding-konserniin. Amo Oy:n tuotteita edustaa Baltiassa Amo Toys, jonka pääkonttori sijaitsee Riiassa.
Amo edustaa Suomessa useita lelumerkkejä, muun muassa Angry Birdsiä, Baby Bornia, Bratziä, Jukkaa, Little Tikesia, Moxie Girlziä, Nikkoa, Rubens barnia, Scalextricia ja Treflia. Amo edustaa myös kotimaista Hertan maailmaa.
Aiheesta muualla

Amon kotisivut
Amnátos

| Amnátos Αμνάτος |
| --- | --- |
 Venetsialaisaikainen Sanguinazzon kartano Amnátoksessa.
 Amnátos
 Koordinaatit: 35°19′59″N, 24°37′1″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Réthymno
Hallinto:  
 – Asutustyyppi:  kylä
 – Kallikrates-koodi:  7301020201
Korkeus:  330 m
Väkiluku (2011):  156
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Amnátos (kreik. Αμνάτος) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 156 (vuonna 2011).
Arkádin luostari.
Amnátoksen kylä sijaitsee noin 18 kilometriä itäkaakkoon Réthymnon kaupungista. Se on rakennettu noin 330 metrin korkeuteen merenpinnasta laskettuna. Kylän nimi on todennäköisesti esikreikkalaista alkuperää, ja tunnetaan nykyisessä muodossaan jo eräästä antiikin aikaisesta piirtokirjoituksesta. Nykyinen kylä on ollut olemassa viimeistään venetsialaisvallan aikana, mikä näkyy sen vanhoista venetsialaisista taloista, joista merkittävin on Sanguinazzon kartano. Kylä mainitaan ensimmäisen kerran väestönlaskennassa vuonna 1577. Venetsialaiset tunsivat kylän nimimuodossa Amnato.
Amnátos muodostaa myös laajemman kyläyhdyskunnan (Τοπική Κοινότητα Αμνάτου, Topikí Koinótita Amnátou), johon kuuluvat varsinaisen Amnátoksen kylän lisäksi kylät Kapsalianá ja Píkris sekä Arkádin luostari (Moní Arkadíou). Koko yhdyskunnan väkiluku on 218.
Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
Aiheesta muualla

Kuvia tai muita tiedostoja aiheesta Amnátos Wikimedia Commonsissa
Bangor, luonnos

| Bangor, luonnos |
| --- | --- |
Nimi:  Bangor, luonnos
Tekijä:  Victor Vasarely
Teostyyppi:  Kivipiirros
Kokoelma:  Kansallisgalleria
Sijainti:  Ateneum
Bangor, luonnos on unkarilaisen Victor Vasarelyn litografiatyö vuosilta 1950-1951. Kooltaan se on 27,5×20,2 cm (lehti 38×28 cm) ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Vasarely aloitti taideopintonsa Budapestissa, mutta hän muutti Ranskaan 1930- luvulla. Varsinkin 1960- luvulla hän kiinnostui illuusion luomisesta abstraktisessa taiteessa. Hänestä tuli op-taiteen johtava nimi Euroopassa.
Artašavan

| Artašavan Արտաշավան |
| --- | --- |
 Artašavan
 Koordinaatit: 40.3910°N, 44.3833°E 
Valtio:  Armenia
Maakunta:  Aragatsotn
Väkiluku (2001):  624
Infobox OKVirheellinen NIMI-arvo: 
Artašavan (arm. Արտաշավան, aiemmin Ilanchalan) on kunta Aragatsotnissa Armeniassa. Vuonna 2001 kunnassa oli 624 asukasta.
Artašavanista löytyy 600-luvulla rakennetun kirkon rauniot. Toinen kunnassa sijaitseva nähtävyys on Armenialaisten aakkosten puisto.